CELEX: 62013CN0254
Language: el
Date: 2013-05-08 00:00:00
Title: Υπόθεση C-254/13: Αίτηση προδικαστικής αποφάσεως την οποία υπέβαλε το Hof van beroep te Brussel (Βέλγιο) στις 8 Μαΐου 2013 — Orgacom BVBA κατά Vlaamse Landmaatschappij

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/26
            
         Αίτηση προδικαστικής αποφάσεως την οποία υπέβαλε το Hof van beroep te Brussel (Βέλγιο) στις 8 Μαΐου 2013 — Orgacom BVBA κατά Vlaamse Landmaatschappij
   (Υπόθεση C-254/13)
   2013/C 207/41
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Brussel
   
      Διάδικοι στην υπόθεση της κύριας δίκης
   
   
      Εφεσείουσα: Orgacom BVBA
   
      Εφεσίβλητη: Vlaamse Landmaatschappij
   
      Προδικαστικά ερωτήματα
   
   
               1)
            
            
               Πρέπει η λόγω εισαγωγής εισφορά που προβλέπεται στο άρθρο 21, παράγραφος 5, του διατάγματος της 23ης Ιανουαρίου 1991 περί προστασίας του περιβάλλοντος από τη ρύπανση από λιπάσματα, εισφορά η οποία οφείλεται απλώς και μόνο λόγω της στο εσωτερικό εισαγωγής πλεονασμάτων λιπασμάτων, τόσο ζωικής προελεύσεως όσο και άλλων λιπασμάτων, προερχομένων από τα άλλα κράτη μέλη και ανεξαρτήτως του αν τα λιπάσματα αυτά υφίστανται περαιτέρω επεξεργασία ή διοχετεύονται στο εσωτερικό και όπου η εισφορά για αυτά τα εισαγόμενα πλεονάσματα λιπασμάτων επιβάλλεται στον εισαγωγέα, ενώ η εισφορά για τα πλεονάσματα λιπασμάτων που παράγονται στο εσωτερικό επιβάλλεται στον παραγωγό, να θεωρηθεί ως μια κατά το άρθρο 30 ΣΛΕΕ φορολογική επιβάρυνση ισοδυνάμου αποτελέσματος με εισαγωγικούς δασμούς, και τούτο ενώ το ίδιο το κράτος μέλος από το οποίο εξάγονται τα πλεονάσματα λιπασμάτων προβλέπει μείωση της εισφοράς σε περίπτωση εξαγωγής των πλεονασμάτων αυτών σε άλλα κράτη μέλη;
            
         
               2)
            
            
               Αν η λόγω εισαγωγής εισφορά που προβλέπεται στο άρθρο 21, παράγραφος 5, του διατάγματος της 23ης Ιανουαρίου 1991 περί προστασίας του περιβάλλοντος από τη ρύπανση από λιπάσματα, εισφορά η οποία οφείλεται απλώς και μόνο λόγω της εισαγωγής στη Φλαμανδική Περιφέρεια πλεονασμάτων λιπασμάτων, τόσο ζωικής προελεύσεως όσο και άλλων λιπασμάτων, προερχομένων από τα άλλα κράτη μέλη, δεν πρέπει να θεωρηθεί φορολογική επιβάρυνση ισοδυνάμου αποτελέσματος με εισαγωγικούς δασμούς, πρέπει τότε αυτή η λόγω εισαγωγής εισφορά να θεωρηθεί ως ένας κατά το άρθρο 110 ΣΛΕΕ γενεσιουργός δυσμενών διακρίσεων φόρος προϊόντων από τα άλλα κράτη μέλη, επειδή για τα ζωικά λιπάσματα που παράγονται στο εσωτερικό επιβάλλεται βασική εισφορά η οποία αποτελεί μέρος του εθνικού συστήματος και της οποίας ο συντελεστής διαφέρει αναλόγως της μεθόδου παραγωγής, ενώ για τα εισαγόμενα πλεονάσματα λιπασμάτων η εισφορά λόγω εισαγωγής επιβάλλεται με ενιαίο συντελεστή ανεξαρτήτως της μεθόδου παραγωγής (μεταξύ άλλων, ζωική προέλευση ή περιεκτικότητα σε P2O5N) και ο συντελεστής αυτός είναι υψηλότερος από τον χαμηλότερο συντελεστή της βασικής εισφοράς για ζωικό λίπασμα που παράγεται στη Φλαμανδική Περιφέρεια, ο οποίος ανέρχεται σε 0,00 ευρώ, και τούτο ενώ το ίδιο το κράτος μέλος από το οποίο εξάγονται τα πλεονάσματα λιπασμάτων προβλέπει μείωση της εισφοράς σε περίπτωση εξαγωγής των πλεονασμάτων αυτών σε άλλα κράτη μέλη;